MATCH ตั้ง “วิโรจน์ บุญศิริรุ่งเรือง” นั่งเก้าอี้ CEO มีผล 1 ม.ค.63
MATCH ตั้ง "วิโรจน์ บุญศิริรุ่งเรือง" นั่งเก้าอี้ CEO มีผล 1 ม.ค.63 พร้อมขายหุ้น "ไทม์แลปส์" รับเงิน 6.62 ลบ.
MATCH ตั้ง "วิโรจน์ บุญศิริรุ่งเรือง" นั่งเก้าอี้ CEO มีผล 1 ม.ค.63 พร้อมขายหุ้น "ไทม์แลปส์" รับเงิน 6.62 ลบ.
24 ธ.ค. 2562

บริษัท แม็ทชิ่ง แม็กซิไมซ์ โซลูชั่น จำกัด (มหาชน) หรือ MATCH เปิดเผยว่า ที่ประชุมคณะกรรมการบริษัทเมื่อวานนี้ (23 ธ.ค.) อนุมัติการเกษียณอายุของนายภูมิชาย วัชรพงศ์ ประธานเจ้าหน้าที่บริหารของบริษัท และบริษัท เกียร์เฮด จำกัด รวมถึงตำแหน่งผู้บริหารสูงสุดของบริษัทย่อยทุกบริษัท ให้มีผลวันที่ 31 ธันวาคม 2562 โดยนายภูมิชาย วัชรพงศ์ ยังคงดำรงตำแหน่งกรรมการบริษัท
พร้อมกันนี้ยังได้แต่งตั้ง นายวิโรจน์ บุญศิริรุ่งเรือง เข้าดำรงตำแหน่งประธานเจ้าหน้าที่บริหาร ให้มีผลตั้งแต่วันที่ 1 มกราคม 2563 และดำรงตำแหน่งกรรมการบริษัท แทนตำแหน่งที่ว่างอยู่ มีผลตั้งแต่วันที่ 23 ธันวาคม 2562
นอกจากนี้คณะกรรมการ อนุมัติการเข้าทำสัญญาขายหุ้นสามัญที่ถืออยู่ทั้งหมด 96.75% ในบริษัท ไทม์แลปส์ จำกัด (TL) ซึ่งทำธุรกิจผลิต รับจ้าง ตัดต่อ เทคนิคทางภาพ เสียง ซึ่งภาพยนตร์และสื่อทุกประเภทและทำธุรกิจที่เกี่ยวข้อง ให้กับบุคคลที่เกี่ยวโยงกับกับบริษัท คิดเป็นมูลค่า 6.62 ล้านบาท โดยคาดว่าจะลงนามในสัญญาจะซื้อจะขายหุ้น ภายใน 31 มกราคม 2563 และคาดว่าจะดำเนินการซื้อขายหุ้นเสร็จสมบูรณ์ภายในเดือน มีนาคม 2563